Фернандо Торрес

**Фернандо Хосе Торрес Санс** (, 1984 оны гуравдугаар сарын 20) нь Испанийн хөлбөмбөгчин бөгөөд тэрээр одоогийн Атлетико Мадрид Б багийн менежер юм. Залуу тоглогч байхдаа тогтмол гоол оруулдаг байсан тул Торрес Эль Ниньо ('Хүүхэд') гэсэн хочтой болсон бөгөөд энэ хоч нь түүний замналын туршид түүнтэй хамт байсан юм. Тэрээр оргил үедээ дэлхийн шилдэг довтлогчдын нэгд тооцогддог байсан бөгөөд хурд, олон гоол оруулсан, техникийн чадвараараа алдартай байв. 

Торрес Атлетико Мадрид клубээс гараагаа эхэлсэн ба Ла Лигт тус клубийн нэрийн өмнөөс 174 гараанд гарч 75 гоол оруулжээ. Сегунда () буюу хоёрдугаар лигт клубээ тоглож байх үед 40 тоглолтод оролцож, долоон гоол оруулж байв. 2007 онд Ливерпүүлд алба хаших болсон бөгөөд Ливерпүүлд Робби Фаулерын 1995-96 оны улиралд 20 гоол оруулж байснаас хойшхи амжилтыг анхныхаа улиралд давтсан төдийгүй лигт оруулсан гоолын тоогоо хамгийн хурдан буюу 2009 оны арванхоёрдугаар сард **50** болгосон нь анхдагч болсон түүхтэй.  

Испанийн шигшээ багт 2003 онд Португалтай хийх тоглолтын өмнө дуудагдаж байлаа. Түүнээс хойш УЕФА Евро-2004, 2006 оны ДАШТ, УЕФА 2008 болон 2010 оны ДАШТ зэрэг томоохон тэмцээнүүдэд тоглосоор ирсэн билээ. УЕФА Евро-2004 тэмцээнд гоол оруулаагүй ч 2006 оны ДАШТ-д гурван гоол оруулсан юм. УЕФА Евро-2008 тэмцээнд хоёр гоол оруулсны нэгийг нь аваргын төлөөх Германы эсрэг тоглолтонд оруулж, 1-0 харьцаагаар багийнхныхаа хамт аваргалж байв. Тэр 2010 оны ДАШТ-д гоол оруулж чадаагүй ч Испанийн түүхэнд анх удаагаа **Дэлхийн цомыг** авчирсан баатруудын нэг болсон билээ.УЕФА Евро-2012 тэмцээнд хоёр гоол, нэг ассист өгч Алтан шаахай хүртсэж Спайны шигшээ баг түрүүлсэн юм. 

Мөн тэрбээр Испаний шигшээн хамт 2012 оны УЕФА Европын аварга болсон ба дараа жил болох 2013 онд мөн л Испаний шигшээ багийн хамт Холбоодын цомд финалдсан ч баг нь Бразилын шигшээд 3:0 харьцаатайгаар хожигдсон гэвч хоосонгү алтан жаал маань тус тэмцээнд хамгийн их гоол оруулсан мэргэн бууч болж Алтан шаахай шагналыг хүртсэн билээ одоогоор тэрбээр АС Милан багааса явж хуучин баг болох Атлетико Мадридад тоглож байгаа юм.

## Бага нас 
Мадридын дагуул хот Фуэнлабрадад төрж өссөн бөгөөд балчир байхаасаа л өвөөгөөсөө салдаггүй байжээ. Торресын эцэг, эх ажлын боломж бололцооноос шалтгаалж хүүгээ өндөр настай Парке өвөөгөөр нь харуулах болсноос хойш Торрес өвөөгийнхөө нэгэн адил хөлбөмбөгийг туйлаас их сонирхдог болж таван настайдаа анхны клуб болох Parque 84 багт тоглох болсон юм. Торресийн хайртай клуб нь өвөөтэй адил Атлетико Мадрид байв. Торрес долоо нас хүртлээ хүүхдийн багт хаалгачаар тоглож байгаад довтлогчоор тоглох болсон байна. 1995 онд 11 настайдаа Атлетико Мадридын өсвөрийн багт тоглох болсон нь өөрийн нь томоохон алхам байв.

## Клуб 
### Атлетико Мадрид 
1998 онд өсвөрийн лигийн тэмцээнд түрүүлснийхээ дараа Испанийн 15 хүртэлх насны шигшээ багийн бүрэлдэхүүнд багтан Найкийн цомын тэмцээнд мөн л түрүүлэв. Энэ үед шилдэг тоглолтыг үзүүлсэн Торрес насныхаа ангиллын Европын шилдэг тоглогчийн санал асуулгад өрсөлдсөн гэдэг. 1999 онд 15 настайдаа Атлетико клубтэй мэргэжлийн анхны гэрээгээ байгуулсан жилээ өсвөрийн багт тоглож байгаад 16 нас хүрэнгүүтээ насанд хүрэгчдийн дээд лиг рүү шилжжээ. 2000-01 оны улирал түүний хувьд шаантны ясны цууралттайгаар бүтэл муутай байв. Оны төгсгөлд арай гэж бэртэл нь илааршсан ч гараанд гарч чадахгүй байсаар 2001 оны тавдугаар 27-нд Висенте Кальдерон цэнгэлдэхдээ анхны тоглолтоо хийсэн юм. Долоо хоногийн дараа Альбасете клубтэй хийсэн тоглолтонд анхны гоолоо оруулав. Тэр жил Атлетико Ла лигээс унасан юм. 

2002-03 оны улиралд Ла Лигт эргэн гарч ирсэн багийнхаа бүрэлдэхүүнд Торрес 29 удаа гараанд гарч, 13 гоол хийсэн бөгөөд Атлетико 11 байрт жагсчээ. 2003-04 оны Ла лиг түүний хоёр дахь л улирал байсан ба 35 тоглолтод оролцон 19 гоол оруулж, лигийн мэргэн буучдын гуравдугаарт оров. Багийн гол нуруу болсон Торресийг 19 настайд ахлагч болгожээ. Лигтээ долдугаар байр эзэлсэн тэд УЕФА-гийн Цомын тэмцээнд орох аз дутсан ч 2004 оны УЕФА-гийн Интертото Цомын тэмцээнд оролцох эрх авсан нь Торресын хувьд Европын дарийн утаа үнэрлэсэн анхны том тэмцээн байв. Тус тэмцээнд Торрес хоёр гоол оруулж баг нь дөрөвдүгээр үе хүртэл амжилттай тоглосон байна. 2005 онд Премьер лигт аваргалсан Челси Торресийг сонирхож эхэлсэн ч Атлетикогийн ерөнхийлөгч Энрике Сересо гэрээ байгуулахаас эрс татгалзаж байв. 

Торресийг 2006 оны ДАШТ-д оролцох багийн бүрэлдэхүүнд багтсаны дараахан буюу 2005-06 оны улирлын төгсгөлд Челси дахин гэрээ байгуулахаар хөөцөлдсөн ч болсонгүй. 2006-07 оны улиралд Торрес 14 гоол оруулаад байлаа. Английн хэвлэл мэдээллийн хэрэгслээр Ливерпүүл клубийн наймааны гол бай Атлетико руу чиглэж, Торресыг Луис Гарсиагаар баг сэлгэн 20 сая фунт стерлингийн гэрээ байгуулахаар Сересотой удаан хугацаанд ярилцсаар, Торресийг байрыг орлож чадах Диего Форланыг Атлетико эгнээндээ элсүүлснээр шийдэгдсэн юм. Торрес ийнхүү Ливерпүүл рүү 20 сая фунтээр очсон бол Ливерпүүлээс Луис Гарсиа 25 саяар очжээ. 
## Хувийн амьдрал 
Торрес Олалла Доминик Листе хэмээх бүсгүйтэй 2001 оноос үерхэж байгаад 2009 оны тавдугаар сарын 27-нд гэр бүл болсон бөгөөд 2009 оны долоодугаар сарын 8-нд Нора нэртэй бяцхан охинтой болжээ. Тэр нутгийнхаа *Галзуу хүний дуу*  нэртэй рок хамтлагийн клипэнд тоглоод амжсан ба тус хамтлагийн дуучин Денни Мартин Торресын хамгийн дотно анд нь ажээ. Мөн 2005 онд *Torrente 3: El protector* нэртэй инээдмийн кинонд өөрийн дүрийг бүтээсэн ба 2009 онд *Torres: El Niсo: My Story* нэртэй номоо хэвүүлсэн байна.
## Үзүүлэлтүүд 
### Клуб 
:*2010 оны аравдугаар сарын 24-ний байдлаар.*

### Шигшээ багийн гараа 
 тэмцээний шигшээ тоглолтын баатар, Испаний шигшээ багийн довтлогч Торрес]] 
:*2010 оны есдүгээр сарын 3-ны байдлаар.*

## Шагналууд 
### Атлетико Мадрид 
*Сегунда: 2001–02

### Шигшээ баг 
*Испани (16 хүртэлх нас): 2001 оны УЕФА-гийн 16 хүртэлх насны ЕАШТ
*2001 оны УЕФА-гийн 19 хүртэлх насны ЕАШТ: 2001 оны УЕФА-гийн 19 хүртэлх насны ЕАШТ
*Европын АШТ: 2008,2012
*Хөлбөмбөгийн дэлхийн аварга шалгаруулах тэмцээн: 2010

## Эшлэл 
## Холбоос 
*Албан ёсны сайт
*Фернандо Торрес Ливерпүүл клубийн албан ёсны сайт

Ангилал:1984 онд төрсөн
Ангилал:Испанийн хөлбөмбөгчин
Ангилал:Ла Лигийн тоглогч
Ангилал:Премьер лигийн тоглогч
Ангилал:2004 оны хөлбөмбөгийн ЕАШТ-д оролцогч
Ангилал:2006 оны хөлбөмбөгийн ДАШТ-д оролцогч
Ангилал:2008 оны хөлбөмбөгийн ЕАШТ-д оролцогч
Ангилал:2010 оны хөлбөмбөгийн ДАШТ-д оролцогч
Ангилал:Испаничууд